i antena | enciclopèdia.cat
■ antena
Etimologia: del ll. antvmna 1a font: s. XIV, Jaume I
Verga llarga que hom fixa obliquament a l’arbre i al gràtil de la vela llatina i que serveix per a hissar i suspendre aquesta.
Tot pal fix i en posició més o menys vertical on és hissada una bandera, una ensenya o qualsevol altre distintiu.
dialectal Aspa.
anatomia animal Apèndix cefàlic articulat propi dels artròpodes mandibulats i dels onicòfors.
Pal gruixut i llarg format habitualment per un tronc dret, plantat a terra verticalment, a l’extrem superior del qual hom fixa una corriola o un ternal i serveix per a aixecar alguns elements constructius, com és ara jàsseres i encavallades.
Pal gruixut plantat verticalment que sosté un envelat o una tenda de lona de grans dimensions.
tecnologia Emperxat que sosté una vela en alguns molins de vent, o perxa a la qual resta reduït l’emperxat en d’altres.
Dispositiu utilitzat en les tècniques de telecomunicació per a la captació o la producció d’ones electromagnètiques.
antena col·lectiva Antena receptora que és utilitzada per diversos usuaris alhora.
antena parabòlica Antena formada per una superfície conductora en forma de casquet de paraboloide, que és usada per a transmissió o recepció a molt altes freqüències en radar, comunicacions via satèl·lit, comunicacions militars de campanya, enllaços de televisió per microones, etc.
antena (Transports)
antena (Zoologia)
antena (Construcció i obres públiques)
antena (Indústria i tecnologia)
antena ()